**ACORD D’ACCEPTACIÓ DE LA MODIFICACIÓ DE LES CONDICIONS**

**ESPECÍFIQUES DE PRESTACIÓ DEL SERVEI ER-idCAT.**

**ACORD DE SUBENCÀRREC DE TRACTAMENT DE DADES DE CARÀCTER PERSONAL ENTRE EL CONSORCI AOC I XXXXXX PER LA GESTIÓ DEL PROCEDIMENT DE**

**REGISTRE DE DADES EN EL MARC DEL TRACTAMENT DE LA SEU ELECTRÒNICA DE L’ADMINISTRACIÓ DE LA GENERALITAT DE CATALUNYA**

**REUNITS**

D’una banda, Margarita Bonmatí Pérez, directora gerent del Consorci d’Administració

Oberta de Catalunya (en endavant Consorci AOC), organisme encarregat del

tractament, que actua per delegació de la Comissió Executiva de data 13 de març de

2019 (DOGC 7852 de 11 d’abril de 2019).

I de l’altra, XXXXXX, XXXXXX, en nom i representació de

XXXXX, organisme encarregat del subtractament de dades de

caràcter personal, (en endavant l’Entitat de Registre idCAT o l’Ens subencarregat)

Ambdues parts, en l’exercici de les funcions que els estan legalment assignades,

reconeixent-se recíprocament la capacitat legal necessària per contractar i obligar-se

de comú acord.

**MANIFESTEN**

**I.** Que l’Acord de Govern de 11 de febrer de 2014, a proposta de la Comissió

d’Impuls als Mitjans Electrònics a l’Administració (CIMEA) va encarregar la Direcció

General d’Atenció Ciutadana i Difusió, a l’Oficina de Processos i Administració

Electrònica i al Consorci Administració Oberta de Catalunya (Consorci AOC)

l’estudi de mitjans alternatius al certificat digital per a la identificació, autenticació i

signatura electrònica, de fàcil utilització per la ciutadania per realitzar tràmits

electrònics de nivell baix i mitjà en els termes previstos en l’Esquema Nacional de

Seguretat (ENS).

**II.** Que l’Acord de Govern de 3 de febrer de 2015 reiterava aquests encàrrecs als

mateixos òrgans promotors.

**III.** Que, en virtut de l’anterior, la Direcció General d’Atenció Ciutadana és responsable

del tractament de dades personals anomenat Seu Electrònica de l’Administració de

la Generalitat, que té com a finalitat possibilitar la comunicació amb la ciutadania

per qualsevol canal i facilitar la identificació i signatura per canal electrònic de les

persones que accedeixin a la Seu electrònica de l’Administració de la Generalitat

de Catalunya i la resta d’ens previstos en el Decret 232/2013, de 15 d’octubre, pel

qual es crea la Seu electrònica, així com publicar al Tauler electrònic la informació

d’interès general, les comunicacions i els actes dictats per l’Administració de la

Generalitat i la resta d’ens previstos a la normativa, i que conté les dades

d’identificació i de contacte necessàries per a permetre la validació de la identitat i

la signatura mitjançant la tramesa de codis de pas d’ús als dispositius mòbils

indicats per cada persona en aquesta base de dades.

**IV.** Que el Consorci AOC, com a responsable de la provisió d’eines d’administració

electrònica interoperables entre els administracions catalanes, ha construït

sistemes d’identificació, autenticació i signatura electrònica alternatius al certificat

digital, per a identificar i autenticar a la ciutadania que accedeix als serveis de les

administracions públiques. El funcionament d’aquests sistemes requereixen la

consulta al fitxer de la Seu Electrònica de l’Administració de la Generalitat de

Catalunya del qual és titular la Direcció General d’Atenció Ciutadana.

**V.** Que per acord de 4 de juliol de 2019, la Direcció General d’Atenció Ciutadana i el

Consorci AOC, han formalitzat un encàrrec de tractament de dades que habilita al

Consorci AOC per tractar per compte del responsable les dades de caràcter

personal del Registre d’activitat Seu Electrònica de l’Administració de la Generalitat

de Catalunya, en el que s’integren les dades aportades per la ciutadania per a la

seva identificació i signatura electrònica, amb la finalitat de prestar un servei

d’identificació, autenticació i signatura electrònica al sector públic de Catalunya,

d’acord amb les condicions i el procediment detallat en les [condicions de prestació](https://www.aoc.cat/condicions-prestacio-serveis-aoc/)

[del servei idCAT-Mòbil](https://www.aoc.cat/condicions-prestacio-serveis-aoc/). Així mateix, faculta al Consorci AOC per subencarregar als

ens del sector públic de Catalunya que ho sol·licitin, el tractament de dites dades

exclusivament pel que fa a l’alta, la baixa o la modificació de les dades d’aquelles

persones que hagin identificat en les seves dependències els treballadors públics

que l’encarregat hagi habilitat específicament per a aquesta funció.

**VI.** Que l’Acord de Govern GOV/92/2015, de 16 de juny, pel qual s’aprova el sistema

d’identificació electrònica idCAT-Mòbil i l’ús del Validador de credencials d’identitat

(VÀLId) va aprovar l’ús del sistema idCAT-Mòbil, com a sistema d’identificació

electrònica amb plena validesa jurídica així com l´ús del Validador de credencials

d’identitat (VÀLId) com a punt comú de confiança, en el qual les aplicacions de

les administracions públiques catalanes poden delegar els processos

d’autenticació dels usuaris.

**VII.**Que per a poder implantar l’ús del sistema idCAT-Mòbil, l’Entitat de Registre veu

necessari impulsar el registre de les dades de la ciutadania en el Registre

d’activitat Seu Electrònica de l’Administració de la Generalitat i posa a disposició

les seves oficines d’atenció presencial per a dur a terme aquest registre per a les

persones que ho sol·licitin.

**VIII.** Que, als efectes descrits a l’apartat anterior, cal facultar a l’Entitat de registre

per registrar les dades de la ciutadania en el Registre d’activitat Seu electrònica de

l’Administració de la Generalitat, per al sol i únic efecte de permetre-li donar d’alta,

baixa o modificar les dades de les persones que hagin estat identificades

presencialment pel seu personal, d’acord amb el manual publicat a la web del

Consorci AOC.

**IX.** Que aquest Acord d’encàrrec de tractament se subscriu en el marc del que disposa

l’article 33 de la Llei Orgànica 3/2018, de 5 de desembre, de Protecció de Dades

Personals i garantia dels drets digitals pel que fa al tractament de dades personals i a

la lliure circulació d'aquestes dades en referència al tractament de les dades

personals objecte d’aquest encàrrec del qual és responsable la Direcció General

d’Atenció Ciutadana del Departament de la Vicepresidència i d’Economia i

Hisenda.

**X.** Que d'acord amb el que estableix l’article 33 de la Llei Orgànica 3/2018, de 5 de

desembre, de Protecció de Dades Personals i garantia dels drets digitals , la

realització de tractaments de dades personals per compte de tercers per a la

prestació d'un servei al responsable del fitxer, no es considera una comunicació de

dades, però ha d'estar regulada en un acord que ha de contenir determinats

requisits establerts a l’article 28 del Reglament (UE) 2016/679 del Parlament i del

Consell, de 27 d'abril de 2016, relatiu a la protecció de les persones físiques.

**XI.** Que per acord de la Comissió Executiva del Consorci AOC, de 23 de juny de 2016,

es van modificar les [condicions de prestació del servei d’Entitat de Registre IdCAT](https://www.aoc.cat/condicions-prestacio-serveis-aoc/),

el que ha de permetre que aquestes entitats es configurin en una xarxa de registre

de serveis d’identitat digital, per tal que les entitats de registre que en formen part,

participin en la gestió del procediment de registre de les dades dels sistemes del

Consorci AOC o prestadors de serveis d’identitat o signatura amb els que s’hagin

adherit a les condicions especifiques del servei mitjançant la formalització de la sol·licitud del servei.

**CLÀUSULES**

**Primera. Objecte de l’acord**

Mitjançant aquest Acord, l’Entitat de Registre idCAT

 Accepta la modificació de les condicions específiques que regulen la prestació

del servei ER-idCAT per part del Consorci AOC, publicades a la seva seu

electrònica de la web del Consorci AOC (www.aoc.cat)

 Accepta ser subencarregat de tractament de les dades de caràcter personal

necessàries per a prestar el/s serveis d’Entitat de Registre. El contingut del

tractament de les dades és el que s'indica en el document de condicions

específiques de prestació del servei, i específicament, per a la gestió de la

informació del fitxer de la Seu electrònica de l’Administració de la Generalitat,

és el que es troba en el contingut del present acord.

**Segona.- Objecte de l’encàrrec de tractament**

Mitjançant aquest Acord, el Consorci Administració Oberta de Catalunya, (en

endavant, l’encarregat) habilita a l’Entitat de Registre idCAT (per

tractar per compte del responsable –la Direcció General d’Atenció Ciutadana- les

dades que consten en el Registre d’activitat Seu electrònica de l’Administració de la

Generalitat de Catalunya als efectes exclusius de realitzar les operacions presencials

de registre de les dades de la ciutadania que ho hagi sol·licitat. En concret, s’autoritza

als empleats públics de l’ens subencarregat, que hagin estat formats a l’efecte, i

estiguin incorporats a l’aplicatiu d’alta, baixa o modificació de les dades a que fa

referència la clàusula quarta lletra c), a realitzar les operacions de recollida,

modificació i baixa de les dades de la ciutadania, d’acord amb els procediments

establerts.

El tractament consistirà en:

 Verificació i acarament de la identitat de la persona sol·licitant amb document

identificatiu (NIF, NIE, passaport, permís de residència o treball)

 Comprovació de l’edat i de la informació de la sol·licitud

 Registre d’entrada de la sol·licitud en el registre del subencarregat

 Procés de les dades en l’aplicació específica que proveirà l’encarregat o el

responsable

 Custòdia de la sol·licitud registrada i d’una còpia del document identificatiu utilitzat

per la verificació de la identitat de la persona sol·licitant o l’evidència de la

comprovació d’aquest document.

 Gestió de la resolució de les incidències que es pugin produir en les operacions de

tractament de dades al Registre d’activitat de la Seu electrònica de l’Administració

de la Generalitat de Catalunya.

**Tercera. Identificació dels fitxers**

Per a l’execució de les prestacions derivades d’aquest encàrrec, el responsable i

l’encarregat posen a disposició de l’ens subencarregat els aplicatius necessaris per a

realitzar la gestió d’altes, modificacions i baixes del fitxer de la Seu electrònica de

l’Administració de la Generalitat de Catalunya, el qual conté dades de caràcter

personal amb un nivell de seguretat mig de risc d’acord amb el Marc de Ciberseguretat

de Catalunya.

L’encarregat declara que se sotmet a la legislació aplicable en matèria de protecció de

dades personals, i que disposa de les autoritzacions necessàries per permetre al

subencarregat el tractament del fitxer esmentat.

**Quarta. Obligacions de l’Entitat de Registre com a ens subencarregat**

L’Entitat de Registre, com a ens subencarregat, i tot el seu personal se sotmeten a la

normativa de protecció de dades, en especial la LOPDiGDD i al RGPD i, de forma

específica, a les condicions següents:

a) Utilitzar les dades que formen part d’aquests fitxers, o les que reculli per a serhi

incloses, només per a la finalitat objecte del subencàrrec.

Atenent al contingut de l’article 33.2 de la Llei Orgànica 3/2018, de 5 de

desembre, de Protecció de Dades Personals i garantia dels drets digital, en cas

que el subencarregat del tractament, destini les dades a una altra finalitat, les

comuniqui o les utilitzi incomplint les finalitats del present Acord o les

instruccions del Responsable del Fitxer, serà considerat com responsable del

tractament i haurà de respondre personalment de les infraccions que hagi

comès i de les possibles reclamacions que es puguin produir al respecte.

b) Tractar les dades d’acord amb les instruccions del responsable.

c) Gestionar l’accés i mantenir degudament actualitzat, mitjançant l’aplicatiu

d’alta, baixa o modificació de les dades que se li hagi facilitat a l’efecte, el llistat

dels empleats públics de la seva organització que, degudament formats,

s’hagin autoritzat per a intervenir en la gestió del procés de registre de les

dades a la base de dades de la Seu electrònica de l’Administració de la

Generalitat.

d) No aplicar, utilitzar o comunicar les dades a terceres persones, ni tan sols per a

la seva conservació, llevat que compti amb l’autorització expressa del

responsable del fitxer o de l’encarregat de tractament, en els supòsits

legalment admissibles.

e) Mantenir el deure de secret respecte de les dades de caràcter personal a que

hagin tingut accés en virtut del present encàrrec, fins i tot després de finalitzar

el seu objecte.

f) No fer còpies de la informació a què tingui accés, llevat que sigui necessari per

a l’adequada execució de l’encàrrec.

g) Assegurar el coneixement adequat i el compliment de les obligacions que

corresponen als seus treballadors en el tractament de les dades personals. En

aquest sentit, s’obliga a realitzar o permetre la formació necessària al personal

al seu càrrec que tingui accés a les dades personals, garantint el compliment

de les obligacions derivades de la normativa de protecció de dades.

h) No subcontractar cap de les prestacions que formen part de l’objecte principal

d’aquest encàrrec i que comporten el tractament i la recollida de dades

personals encomanat, excepte en els casos que aquesta ho autoritzi de forma

expressa.

i) Informar les persones afectades, d’acord amb l’article 12 i següents de la

LOPDiGDD, en les operacions de recollida de dades per integrar-les en la Seu

electrònica de l’Administració de la Generalitat de Catalunya.

***j)*** Implantar i complir amb les mesures de seguretat que corresponen al nivell de

seguretat de nivell nivell mig de risc d’acord amb el Marc de Ciberseguretat de

Catalunya i que es detallen en l’annex

k) Notificació de violacions de la seguretat de les dades.

El Subencarregat del tractament ha d’informar al Consorci AOC

sense dilació indeguda i en qualsevol cas abans de 12 hores des que tingui

constància, de les violacions de la seguretat de les dades personals al seu

càrrec de les quals tingui coneixement, juntament amb tota la informació

rellevant per documentar i comunicar la incidència, per correu electrònic a les

adreces següents:

- seguretat@aoc.cat

- dpd@aoc.cat

- rpd@aoc.cat

Si se’n disposa, cal facilitar, com a mínim, la informació següent:

1. Descripció de la naturalesa de la violació de la seguretat de les dades

personals, incloses, quan sigui possible, les categories i el nombre

aproximat d'interessats afectats i les categories i el nombre aproximat

de registres de dades personals afectats.

2. Nom i dades de contacte del delegat de protecció de dades o d'un

altre punt de contacte en el qual es pugui obtenir més informació.

3. Descripció de les possibles conseqüències de la violació de la

seguretat de les dades personals.

4. Descripció de les mesures adoptades o proposades per posar remei

a la violació de la seguretat de les dades personals, incloses, si escau,

les mesures adoptades per mitigar els possibles efectes negatius.

Si no és possible facilitar la informació simultàniament, i en la mesura en

què no ho sigui, la informació s’ha de facilitar de manera gradual sense

dilació indeguda.

l) L’accés a la Base Dades de la Seu Electrònica de la Generalitat de Catalunya, serà remot, mitjançant un sistema d’autenticació dels

usuaris registrats. En cap cas l’encarregat del tractament o els subencarregats

poden incorporar les dades als seus propis sistemes.

m) Comunicar al responsable les modificacions que puguin afectar al document de

seguretat, d’acord amb les necessitats i els riscos derivats d’aquest encàrrec.

Serà el responsable qui, un cop conegui les modificacions que afectin al

document de seguretat, farà les adequacions que s’escaiguin.

n) Una vegada executat o finalitzada la vigència del present subencàrrec, el

subencarregat haurà de destruir i/o retornar al Responsable del fitxer, d'acord

amb allò que s'estableixi legalment o les indicacions que en aquell moment se li

transmetin, les dades de caràcter personal que hagin estat objecte de

tractament per part d'aquell durant la vigència del mateix, juntament amb els

suports o documents en que consti alguna dada de caràcter personal.

En cas que correspongui, el retorn de les dades es durà a terme en el format i

els suports on constin.

En el cas que aquestes dades s’hagin de traspassar a un tercer, totes les

dades i informació que es posin en coneixement, amb independència que

tinguin o no el caràcter de dada personal, seran considerades dades

confidencials i es guardarà absoluta reserva.

En el cas que alguna previsió legal exigeixi la conservació de les dades, o de

part d’elles, el subencarregat haurà de conservar-les, degudament

bloquejades, per impedir-ne l’accés i el tractament en tant en quant puguin

derivar-se responsabilitats.

o) Durant la vigència de l’encàrrec haurà de custodiar la documentació

corresponent a les sol·licituds que hagi registrat i ha d’habilitar les mesures de

seguretat que corresponguin en l’arxiu d’aquesta documentació o de les

evidències com és el garantir l’accés controlat a aquests arxius.

p) El subencarregat consentirà totes les inspeccions que el responsable del fitxer

o l’encarregat del tractament considerin necessàries per a comprovar l'adopció i

compliment de les mesures de seguretat a què es refereix el paràgraf anterior.

**Cinquena. Obligacions del Consorci AOC com a encarregat del tractament**

a) Posar a disposició dels ens locals, així com de les entitats públiques vinculades o

que en depenen i d’altres ens del sector públic català o vinculades a les Universitats

que actuïn com a subencarregats del tractament, els aplicatius necessaris per a

realitzar la gestió d’altes, modificacions i baixes del fitxer Seu electrònica de

l’Administració de la Generalitat de Catalunya

b) Garantir la formació del personal dels ens i organismes detallats a l’apartat anterior

que actuïn com a subencarregats del tractament, per a registrar les dades de la

ciutadania.

c) Posar a disposició de l’Administració de la Generalitat, dels ens locals i de tots els

ens del Sector Públic de Catalunya, que actuïn com a subencarregats de tractament,

l’aplicatiu necessari per a la custòdia de la documentació digital originada en el procediment

d’alta de la ciutadania en la Seu Electrònica de l’Administració de la Generalitat de

Catalunya.

d) Tenir a disposició de la Direcció General d’Atenció Ciutadana, si escau, el llistat del

personal format i autoritzat per l’ens subencarregat per a la gestió del procés de

registre de les dades, en virtut de la gestió de l’accés i de l’actualització del mateix,

que el subencarregat s’ha compromès a realitzar dins l’aplicatiu de gestió d’altes

modificacions i baixes del fitxer Seu electrònica de l’Administració de la Generalitat de

Catalunya.

e) Lliurar el procediment d’actuació per al registre de les dades de la ciutadania en el

Registre d’activitat de la Seu electrònica de l’Administració de la Generalitat de

Catalunya que ha elaborat el responsable del fitxer

**Sisena. Obligacions econòmiques**

El responsable del fitxer i l’encarregat del tractament s’obliguen a assumir amb càrrec

als seus pressupostos ordinaris la provisió de les eines de gestió electrònica per a que

els ens subencarregats puguin realitzar les operacions de registre de les dades.

L’Entitat de Registre com a ens subencarregat s’obliga, amb càrrec al seu pressupost,

a posar a disposició els mitjans personals i materials necessaris per a realitzar les

altes, modificacions i baixes a la Seu electrònica de l’Administració de la Generalitat de

Catalunya.

**Setena. Exercici de drets**

Assistir al responsable del tractament en la resposta a l’exercici dels drets *habeas*

*data.*

**Vuitena. Modificació de l’Acord**

Aquest Acord d’encàrrec de tractament es podrà modificar de manera expressa de

comú acord entre les parts, mitjançant la signatura de la corresponent addenda.

**Novena. Vigència**

La eficàcia d’aquest queda supeditada a l’existència d’un document de Condicions Especifiques del servei publicat a la seu electrònica de la

Aquest Acord romandrà vigent mentre el subencarregat es configuri com a entitat de

Registre idCAT de la base de dades de la Seu electrònica de l’Administració de la Generalitat

i dels servei d’identificació i signatura del Consorci AOC.

**Desena. Comunicacions i notificacions**

Les comunicacions adreçades al responsable del tractament s’enviaran a:

Direcció General d’Atenció Ciutadana,

Via Laietana 14, 3a. Planta. 08002-Barcelona.

Atenciociutadana@gencat.cat

Les comunicacions, a excepció de les notificacions de violacions de seguretat,

adreçades a l’encarregat de tractament s’enviaran a :

Director Gerent del Consorci AOC

Carrer de Tànger, 98 (planta baixa) 22@ Edifici Interface 08018 Barcelona

direcció@aoc.cat i dpd@aoc.cat

Les comunicacions adreçades al subencarregat de tractament s’enviaran a :

xxxxxxxx

xxxxx 11\_ xxxxx

[xxxxxxx](mailto:palafolls@palafolls.cat)

**Onzena. Resolució de conflictes**

Les parts resoldran de comú acord qualsevol controvèrsia o discrepància que pogués

sorgir en la interpretació, l’execució el compliment de l’acord. En cas que això no fos

possible, les parts se sotmeten a la jurisdicció contenciosa administrativa.

En prova de conformitat, ambdues parts signen el present acord, en el

lloc i la data assenyalats a l’encapçalament, quedant exemplar en poder de cada una de les parts.

Barcelona,

**Margarita Bonmatí Pérez**

Directora - gerent del Consorci

d’Administració Oberta de

Catalunya

**xxxxx**

xxxxxxxx

**ANNEX A L’ACORD D’ENCÀRREC DE TRACTAMENT DE DADES DE CARÀCTER**

**PERSONAL ENTRE LA DIRECCIÓ GENERAL D’ATENCIÓ CIUTADANA I EL**

**CONSORCI D’ADMINISTRACIÓ OBERTA DE CATALUNYA I L’AJUNTAMENT DE PALAFOLLS**

**Mesures de seguretat concretes que corresponen a un nivell mig de risc**

**d’acord amb el Marc de Ciberseguretat de Catalunya i que ha d’implementar l’encarregat**

**del tractament i els seus subencarregats.**

Disposar, com a mínim, dels següents documents que detallin de forma clara i precisa com

portar a terme els tractaments automatitzats:

a) Tractament de fitxers temporals.

b) Eliminació segura d’informació en la reutilització o destrucció de suports i sistemes.

c) Devolució d'actius.

d) Treball fora dels locals.

e) Notificació, registre i gestió d’incidències.

f) Notificació de vulneracions de seguretat.

Establir un procés formal d'autoritzacions per tractament fora dels locals de l'encarregat del

tractament, l'accés remot, l'execució del procediment de recuperació de dades i l'entrada en

producció i manteniment d'equips i aplicacions.

Informar al personal de:

a) Les funcions, deures i obligacions en relació amb el tractament de les dades.

b) Els requisits a complir respecte les dades a les que ha tingut accés, en particular, en

termes de confidencialitat, tant durant el període en el qual ha estat adscrit com posteriorment a la

seva finalització.

c) Les mesures disciplinàries en cas d'incompliment.

Formar i conscienciar regularment el personal sobre el seu paper i responsabilitat en matèria de

protecció de dades.

Configurar de forma segura els equips, prèviament a al seva entrada en producció de forma

que s'apliquin mesures tècniques i organitzatives que garanteixin, per defecte:

a) que no es proporcionin funcions innecessàries, ni d'operació, ni d’administració, ni

d'auditoria, de manera que es redueixi el seu perímetre al mínim imprescindible.

b) que no es proporcionin funcions que no siguin d'interès , ni siguin necessàries i, fins i

tot, les que siguin inadequades al fi que es persegueix.

Els locals on s’ubiquin els sistemes d’informació i els seus components han de disposar

d’elements adequats per al funcionament eficaç de l’equipament instal·lat.

S’ha d'establir un registre d'incidents en què es faci constar el tipus d'incidència, el moment en

què s'ha produït, o si s'escau, detectat, la persona que fa la notificació, a qui se li comunica, els

efectes derivats i les mesures correctores aplicades.

S’han de registrar totes les actuacions relacionades amb la gestió d’incidents.

S’han de mantenir inventaris actualitzats de tots els elements del sistema (informació,

programari, maquinari, serveis, tercers, persones, instal·lacions, suports d'informació).

Els fitxers temporals que s'haguessin creat exclusivament per la realització de treballs

temporals auxiliars hauran de complir amb les mesures establertes que s'apliquin als fitxers

considerats definitius.

Tot fitxer temporal així creat serà esborrat una vegada hagi deixat de ser necessari per la

finalitat que va motivar la seva creació.

El lloc de treball s’ha de bloquejar al cap d’un temps prudencial d’inactivitat i ha de requerir una

nova autenticació de l’usuari per reprendre l’activitat en curs.

Els equips han de disposar de protecció antivirus i antimalware.

Els equips que siguin susceptibles de sortir de les instal·lacions de l’organització i no es puguin

beneficiar de la protecció física corresponent, amb un risc manifest de pèrdua o robatori, s’han

de protegir adequadament.

Els suports d’informació que s’hagin de reutilitzar per a una altra informació o lliurar a una altra

organització han de ser objecte d’un esborrament segur del seu contingut.

S’han de destruir de manera segura els suports d'informació quan no es pugui dur a terme un

esborrat segur.

S'ha de disposar de mesures físiques o lògiques, o ambdues, que obstaculitzin la obertura dels

dispositius d'emmagatzematge que continguin dades de caràcter personal.

Quan el tractament de dades es realitzi fora dels locals de l'encarregat del tractament el

responsable del tractament ho haurà d'autoritzar prèviament.